01/06/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria de procesos selectivos para a funcionarización de prazas desempeñadas por persoal laboral

D. Valentín González Formoso, Presidente da Deputación Provincial da Coruña, Visto o expediente relativo a procesos selectivos para a execución da funcionarización das prazas desempeñadas por persoal laboral fixo, no que se acreditan os seguintes: O Pleno da Corporación, na súa sesión do 31 de maio de 2013, aprobou o “Acordo de Planificación Estratéxica 2013-2015”, que, entre outros aspectos, aprobou o Plan de Emprego 2013-2015 que contén entre as medidas de racionalización de efectivos a promoción interna, a consolidación de emprego temporal e a “identificación e elaboración do catálogo de postos de traballo de persoal laboral susceptibles de seren incorporados a un proceso de funcionarización; e do catálogo de postos laborais que no futuro obrigatoriamente deberían ser cubertos ou desempeñados por persoal funcionario con base na aplicación da normativa vixente; e por tanto tamén do catálogo de postos que deben ser declarados a extinguir unha vez vacantes”. O dito “Acordo de Planificación Estratéxica 2013-2015” foi obxecto de previa negociación na Mesa Xeral de Negociación do 24/05/2013, onde obtivo o apoio da totalidade das organización sindicais presentes nela. Así mesmo, no seu acordo do 20 de decembro de 2013, o Pleno aprobou o Convenio Colectivo do persoal laboral, con vixencia a partir do 1 de xaneiro de 2014, que no seu artigo 4 establece a equiparación das normas, condicións de traballo, sociais e retributivas, sempre de conformidade co previsto no ordenamento xurídico, de todo o persoal da Deputación; e na súa Disposición Adicional Segunda, “funcionarización de persoal laboral”, establece como obxectivo o de regularizar aquelas situacións nas que tarefas e funcións que deban ser prestadas por persoal funcionario estean a ser desempeñadas por persoal laboral. Nas táboas salariais do dito convenio colectivo, figuran xa os postos, titulacións e formas de provisión agrupados nos grupos e subgrupos equivalentes cos do persoal funcionario, coincidentes ademais coa Relación de Postos de Traballo. I.1.- O Pleno da Corporación, no seu acordo do 27 de novembro de 2014, aprobou a Relación de Postos de Traballo para 2015, na que se dispón a realización, de conformidade coas previsións do Plan de Emprego 2013-2015, da funcionarización de todos os postos de persoal laboral, incluíndoos na Relación de Postos de Traballo de persoal funcionario, como afectados polo tal proceso de funcionarización e promoción interna e coa mención de “para extinguir”, así como as prazas que se correspondan no Cadro de Persoal para o dito ano 2015. O tal proceso en si mesmo non supón incremento ningún do gasto total do persoal, nin da masa retributiva total resultante da suma das masas retributiva do persoal funcionario e da masa salarial do laboral, xa que non se produce variación ningunha nas retribucións dos postos afectados. I.2.- O devandito acordo establece, así mesmo, que a participación nos procesos selectivos correspondentes será voluntaria, podendo participar neles os titulares dos postos obxecto de funcionarización como persoal laboral fixo do cadro de persoal que se encontren en situación de servizo activo, en excedencia ou en incapacidade permanente con reserva do posto de traballo, e posúan as titulacións legalmente esixibles para o acceso ás prazas na Administración Local como persoal funcionario de carreira. A toma de posesión das persoas que superen os correspondentes procesos selectivos como funcionarias de carreira, levará consigo a rescisión simultánea da relación laboral existente ata esa data. O devandito proceso de funcionarización foi obxecto de debates nas Mesas Xerais de Negociación que tiveron lugar os dias 09/05/2014, 05/10/2015 e 04/11/2015. II.1.- Artigos 9.2 e 11.2 do Real decreto lexislativo 5/2015, do 30 de outubro, do texto refundido da lei do estatuto básico do empregado público (EBEP), en canto establecen, o primeiro, os postos que terán en todo caso que estar reservados a persoal funcionario, e o segundo, sobre a determinación dos postos de traballo que poderán ser desempeñados por persoal laboral, en relación cos artigos 22 e 26 da Lei 2/2015, do 29 de abril, do Emprego Público de Galicia (LEPG). II.2.- Igualmente, os artigos 14 e 18 do devandito EBEP, establecen o dereito á promoción interna dos funcionarios públicos, en relación coa súa Disposición Transitoria Segunda, que habilita expresamente para a realización dos correspondentes procesos de funcionarización por promoción interna dos postos desempeñados por persoal laboral engadindo que se valorarán a estes efectos como mérito os servicios efectivos prestados como persoal laboral fixo e as probas selectivas superadas para acceder a esta condición Pola súa banda a disposición transitoria primeira da Lei 2/2015 dispón que o persoal laboral fixo das administracións incluídas no ámbito de aplicación desta lei poderá participar nun proceso selectivo de promoción interna que se convocará por unha soa vez e polo sistema de concurso-oposición, en cada un dos corpos ou escalas de persoal funcionario aos que figuren adscritas as funcións que realice ou os postos que desempeñe, sempre que posúa a titulación necesaria e reúna os restantes requisitos esixidos, e para estes efectos valoraranse como mérito os servizos efectivos prestados como persoal laboral fixo e as probas selectivas superadas para acceder a esta condición. II.3.- Artigos 89 e 92 da Lei 7/1985, do 2 de abril, de Bases do Réxime Local (LBRL), que inciden en canto aos postos que han ser desempeñados por persoal funcionario e os que poden ser desempeñados por persoal laboral, en relación co artigo 175 do Real Decreto Lexislativo 781/1986, do 18 de abril, Testo Refundido das disposicións vixentes en materia de réxime local (TRLRL), en canto regula a subescala funcionarial específica na que se integrará o persoal de oficios, o que fai posible, consecuentemente, tamén a funcionarización destes postos. II.4.- A xurisprudencia ten establecido que nos procesos de funcionarización dos postos de persoal laboral, os seus titulares que non participen nos procesos selectivos correspondentes ou non os superen, seguirán desempeñando os postos mantendo o seu réxime laboral na condición de “para extinguir” (STS do 20 de xuño de 1996, por todas), o que é conforme co disposto na xa citada Disposición Transitoria Segunda do EBEP. De conformidade coa normativa citada e demais concordante e de aplicación, Convocar os procesos selectivos para a execución da funcionarización das prazas desempeñadas por persoal laboral fixo, que se rexerán polas Bases aprobadas ao efecto pola Xunta de Goberno o 21 de abril de 2017. As presentes bases xerais rexerán nos procesos selectivos que convoque a Deputación Provincial da Coruña, xunto coas bases específicas, para executar o proceso de funcionarización do persoal laboral fixo, segundo o disposto polo acordo do Pleno da Corporación do 27 de novembro de 2014, aprobatorio da Relación de Postos de Traballo para 2015, na que se dispón a realización de conformidade coas previsións do Plan de Emprego 2013-2015, a funcionarización de todos os postos de persoal laboral, incluíndoos na Relación de Postos de Traballo de persoal funcionario, como afectados polo tal proceso de funcionarización e promoción interna e coa mención de “para extinguir”, así como as prazas que se correspondan no Cadro de Persoal para o dito ano 2015. As especificidades e características do proceso selectivo regúlanse nas bases específicas. Ao proceso de funcionarización serálle de aplicación o establecido na Real decreto lexislativo 5/2015, do 30 de outubro, do texto refundido da lei do estatuto básico do empregado público (EBEP); na Lei 7/1985, do 2 de abril, de Bases do Réxime Local; o Real Decreto Lexislativo 781/1986, do 18 de abril, Texto Refundido das disposicións legais vixentes do Réxime Local, e a Lei 2/2015, do 29 de abril, do Emprego Público de Galicia, xunto coas demais normas regulamentarias vixentes de desenvolvemento, e supletoriamente o Real Decreto 364/1995, do 10 de marzo, Regulamento xeral de ingreso do persoal ao servizo da Administración do Estado. Para poder participar nos procesos selectivos será necesario reunir os requisitos que deseguido se indican: a).- Ter a condición de persoal laboral fixo da Deputación Provincial da Coruña e atoparse na situación de servizo activo, en excedencia ou en incapacidade permanente con reserva do posto de traballo. Nos casos de postos ocupados por traballadores acollidos a xubilación parcial e substituídos mediante contratos de remuda, poderán participar únicamente as persoas titulares dos postos na dita situación de xubilación parcial, quedando excluídos os traballadores con contratos de remuda, agás no suposto específico de que os ditos contratos foran concertados por tempo indefinido e a xornada completa, no que poderá presentarse tamén a persoa substituta e, de superar o proceso selectivo, a toma de posesión na praza quedará diferida á xubilación total da persoa substituída. b).- Posuír a titulación esixida nas bases específicas de cada proceso selectivo. No caso de titulacións obtidas no extranxeiro, deberase estar en posesión da correspondente credencial que acredite a súa homologación. c).- Non estar separado mediante expediente disciplinario do servizo de calquera das Administracións Públicas nin encontrarse inhabilitado para o exercicio de funcións públicas. Todos os requisitos enumerados anteriormente deberán posuírse no día de finalización do prazo de presentación de solicitudes e manterse durante todo o proceso selectivo ata a toma de posesión como persoal funcionario de carreira. As solicitudes dirixiranse ao Presidente desta Deputación da Coruña, durante o prazo de vinte (20) días naturais, contados a partir do seguinte ao da publicación do anuncio da convocatoria no Boletín Oficial do Estado, no modelo oficial que se facilitará nas oficinas da Deputación (Rexistro Xeral, Servizo de Planificación e Xestión de Recursos Humanos) e na páxina web https://www.dicoruna.es/index.php/download_file/view/13661/13139/. As solicitudes remitiranse na forma que determina o artigo 16 e disposicións concordantes da Lei 39/2015, do 1 de outubro, do Procedemento Administrativo Común das Administracións Públicas. Para a avaliación da fase de concurso, os méritos relativos aos servizos efectivos prestados como persoal laboral fixo nesta Deputación e ás probas selectivas superadas para o acceso á tal condición acreditaranse de oficio. As persoas con discapacidade deberán facelo constar na solicitude, indicando se precisan adaptacións para realizar as probas. Deberán presentar o certificado acreditativo da tal condición e igualmente o certificado dos órganos da Administración sanitaria que acredite a compatibilidade co desempeño das tarefas e funcións correspondentes. Rematado o prazo de presentación de solicitudes, a Presidencia da Corporación aprobará no prazo máximo dun mes as relacións de admitidos e excluídos, que se publicará no Boletín Oficial da Provincial, establecéndose un prazo de dez (10) días aos efectos de reclamacións e corrección de deficiencias, segundo o disposto no artigo 68 da Lei 39/2015. Se has houbese, serán aceptadas ou rexeitadas na resolución da Presidencia que aprobe a relación definitiva de admitidos e excluídos e que determinará o lugar, data e hora do comezo do primeiro exercicio das probas selectivas, así como a relación nominal dos membros que compoñerán os Tribunais Cualificadores, todo o que se publicará igualmente no Boletín Oficial da Provincia. Os tribunais constarán dun presidente, tres vogais funcionarios da Deputación e un secretario, que haberán de cumprir os requisitos sinalados no art.60 do Real decreto lexislativo 5/2015, do Estatuto Básico do Empregado Público, e demais normativa aplicable. A súa composición deberá axustarse aos principios de imparcialidade e profesionalidade dos seus membros e tenderase á paridade entre muller e home. Os tribunais poderán dispoñer a incorporación aos seus traballos de asesores especialistas para as probas selectivas correspondentes, limitándose os ditos asesores a prestar a súa colaboración nas súas especialidades técnicas. Así mesmo, poderán designar auxiliares colaboradores en número suficiente que permita garantir o correcto e normal desenvolvemento dos procesos. Os tribunais terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. Os membros dos respectivos Tribunais Cualificadores deberán posuír un nivel de titulación igual ou superior ao esixido para o ingreso nas prazas convocadas e haberán ser funcionarios de carreira que pertenzan ao mesmo ou superior grupo/subgrupo de entre os previstos no artigo 76 da Real decreto lexislativo 5/2015, en relación co grupo/subgrupo no que se integren as respectivas prazas. O sistema selectivo será o de concurso-oposición, segundo establecen a disposición transitoria 2ª do EBEP e a disposición transitoria 1ª da LEPG. Os méritos avaliables na fase de concurso, servizos efectivos prestados como persoal laboral fixo e probas selectivas superadas para acceder a esta condición segundo as mesmas disposicións, así como as probas nas que consista a fase de oposición serán establecidos nas correspondentes bases específicas. A fase de concurso será previa á de oposición, non terá carácter eliminatorio e non poderá terse en conta para superar a fase de oposición. A fase de oposición non poderá comezar ata transcorridos como mínimo tres meses desde a data da finalización do prazo de presentación das solicitudes. O comezo da fase de oposición deberá anunciarse con quince (15) días de antelación, como mínimo, no Boletín Oficial da Provincia. Os anuncios sucesivos publicaranse unicamente no taboleiro de anuncios da Deputación e nos locais onde se realizaran as probas anteriores, sen que sexa obrigatoria a publicación no Boletín Oficial da Provincia. As persoas aspirantes serán convocadas para cada exercicio nun único chamamento, sendo excluídas da oposición as que non comparecesen, agás nos casos debidamente xustificados libremente apreciados polo Tribunal correspondente. As razóns ou probas xustificativas formularanse dentro das vinte e catro (24) horas seguintes á celebración do exercicio no que non comparecesen. A actuación das persoas aspirantes naqueles exercicios que non poidan realizarse conxuntamente, realizarase pola orde alfabética segundo a primeira letra do apelido que resulte do sorteo ao que se refire o artigo 9 do Decreto 95/1991, do 20 de marzo, de selección de persoal da Comunidade Autónoma de Galicia. As persoas aspirantes deberán acreditar a súa personalidade coa exhibición do Documento Nacional de Identidade no momento do chamamento, podendo os membros ou colaboradores do Tribunal esixir a súa exhibición en calquera momento ao longo da realización da correspondente proba. O contido e desenvolvemento de cada proba e os programas determinaranse nas correspondentes bases específicas. Os Tribunais Cualificadores adoptarán as medidas necesarias para establecer as adaptacións e axustes razoables, tanto de tempos como de medios nos procesos selectivos, que sexan necesarios para as persoas aspirantes con discapacidade, cando así se tivera indicado na solicitude para participar no proceso selectivo. Finalizada a cualificación das persoas aspirantes, os Tribunais publicarán no taboleiro de anuncios da Deputación e nos locais onde se realizara a última proba, as relacións de aprobados pola orde de puntuación final total obtida no respectivo proceso, elevándoas á Presidencia da Deputación, como órgano competente para os nomeamentos correspondentes. As persoas propostas terán que presentar unicamente dentro do prazo de vinte (20) días naturais, contados a partir da publicación do resultado final das probas antes referida, o título académico esixido na respectiva base específica, sen que teñan que xustificar documentalmente os demais requisitos xa acreditados para obter o seu anterior nomeamento/contrato, podendo ser requiridos para que completen, de ser o caso, a documentación existente. As persoas aspirantes propostas que presenten a documentación preceptiva serán nomeadas funcionarias de carreira pola Presidencia da Deputación, e deberán tomar posesión no prazo máximo dun mes a partir da publicación do tal nomeamento no Boletín Oficial da Provincia, agás no suposto específico previsto na Base 3. a). Cando sen causa xustificada, non o fixeran dentro do prazo sinalado e non adquiriran a condición de persoal funcionario, perderán todos os dereitos derivados das probas selectivas e do subseguinte nomeamento conferido, producíndose o seu cesamento como empregados públicos da Deputación da Coruña. O persoal laboral que non supere o proceso selectivo correspondente ou decida permanecer no réxime laboral non concorrendo ao dito proceso, continuará no posto de traballo que desempeñe, sen que se modifique a natureza xurídica da súa relación coa Deputación da Coruña.1ª.- Obxecto. O obxecto do proceso selectivo é a cobertura das prazas desempeñadas por persoal laboral fixo, segundo se especifica no punto anterior.2ª.- Titulación. Estar en posesión do Título recollido no Anexo I para cada unha das prazas convocadas.3ª.- Requisito específico. Desempeñar como persoal laboral fixo o posto de adscrición á praza convocada. FASE DE CONCURSO. A puntuación máxima total desta fase será de 20,00 puntos, segundo o seguinte baremo de méritos: a).- Servizos efectivos prestados na Deputación Provincial da Coruña como persoal laboral fixo nas prazas e postos que deron lugar ás que son obxecto de convocatoria segundo o Acordo Plenario de 27/11/2014 pola que se aprobou a Relación de postos de traballo para 2015: 1,00 punto por ano completo de servizos, ata un máximo de 15,00 puntos. b).- Probas selectivas superadas para acceder á condición de persoal laboral fixo na Deputación Provincial da Coruña: 5 puntos. FASE DE OPOSICIÓN. A puntuación máxima total desta fase será de 40,00 puntos, sendo a puntuación mínima para aprobar de 20,00 e constará dos seguintes exercicios: Primeiro exercicio obrigatorio e eliminatorio: consistirá en resolver por escrito no tempo máximo de dúas (2) horas un cuestionario tipo test co número de preguntas que se especifica no anexo II para cada unha das prazas e con tres (3) respostas alternativas cada unha, sobre as materias contidas no programa da convocatoria, elaborado polo Tribunal antes do comezo da proba. Valorarase de 0 a 40, sendo necesario obter 20 puntos para superar o exercicio. Segundo exercicio obrigatorio: consistirá na tradución dun texto que propoñerá o tribunal, do castelán ao galego e outro do galego ao castelán, no tempo máximo total dunha (1) hora. Estarán exentos de realizar este exercicio as persoas aspirantes que acrediten posuír o curso de perfeccionamento ou o Celga 4 para as prazas pertencentes aos subgrupos: A1, A2 e C1, e o curso de iniciación ou Celga 3 para os subgrupos: C2 e AP/E, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Xeral 4. A cualificación será a de apto ou non apto. Os exercicios da proba poderán realizarse conxuntamente a tódolos aspirantes que participen nos procesos selectivos. Titulación requirida para cada unha das prazas convocadas: Número de preguntas do cuestionario do primeiro exercicio por grupo/subgrupo ao que pertenza a praza obxecto de convocatoria: PROGRAMAS Tema 1.- A Constitución Española de 1978: Estructura. Especial referencia aos dereitos fundamentais e liberdades públicas. Tema 2.- A Organización territorial do estado na Constitución: Ideas xerais da Administración central, autonómica e local. Tema 3.- O Estatuto de Autonomía de Galicia. Estrutura e contido. Especial referencia ao goberno da Comunidade Autónoma. Tema 4.- Réxime local español: clases de entidades locais. O municipio. Elementos: territorio e poboación. Organización municipal. Competencias dos municipios. Tema 5.- A provincia. Organización provincial. Competencias das provincias. A potestade regulamentaria das entidades locais: ordenanzas, regulamentos, bandos. Tema 6.- Regulamento de organización, funcionamento e réxime xurídico das corporacións locais: adquisición, suspensión e perda da condición de membro da corporación. Dereitos e deberes. Tema 7.- Regulamento de organización, funcionamento e réxime xurídico das corporacións locais: Funcionamento dos órganos necesarios dos entes locais territoriais. Tema 8.- A Unión Europea: Competencias e funcionamento. Participación dos entes territoriais non estatais no proceso decisorio. Tema 9.- Lei 2/2015 do emprego público de Galicia: Obxecto, principios e ámbito de aplicación. Órganos administrativos competentes en materia de persoal. Promoción profesional e avaliación do desempeño. Tema 10.- Real Decreto Lexislativo 5/2015 do Estatuto Básico do Empregado Público: concepto e clases de empregados públicos. Dereitos individuais, dereitos individuais exercidos colectivamente. Deberes dos empregados públicos. Código de conduta. Tema 11.- Real Decreto Lexislativo 5/2015 do Estatuto Básico do Empregado Público: dereito á carreira profesional e á promoción interna. A avaliación do desempeño. Tema 12.- Real Decreto Lexislativo 5/2015 do Estatuto Básico do Empregado Público: dereitos retributivos. Acceso ao emprego público e adquisición da relación de servizo. Tema 13.- Seguridade e hixiene no traballo. Dereitos e obrigas dos traballadores e empresarios en materia de prevención. Os servizos de prevención de riscos. Participación dos traballadores. Tema 14.- Dereitos dos cidadáns nas súas relacións co as administracións públicas. O procedemento administrativo: iniciación, ordenación, instrución, finalización e execución. Tema 15.- O silencio administrativo en procedementos iniciados a solicitude do interesado. Falta de resolución expresa en procedementos iniciados de oficio. Cómputo de prazos. Tema 16.-A revisión dos actos en vía administrativa. Tema17.- Principios da potestade sancionadora. Responsabilidade patrimonial da administración pública. Responsabilidade patrimonial das autoridades e persoal ao servizo das administracións públicas. Tema 18.- Orzamentos xerais das corporacións locais: definición. Ámbito temporal. Contido do orzamento xeral. Anexos ao orzamento xeral. Tema 19.- Orzamentos xerais das corporacións locais: Estrutura dos estados de ingresos e de gastos. Elaboración e aprobación. Tema 20.- Os créditos orzamentarios e a súa modificación: clases e tramitación. Tema 21.- O control interno da xestión económico orzamentaria local: a función interventora. O control externo: O tribunal de Contas. Tema 22.- Lei Xeral Tributaria: obrigacións e deberes da administración tributaria. Os dereitos e garantías dos obrigados tributarios. Tema 23.- Lei Xeral Tributaria: Procedemento de xestión tributaria. Tema 24.- Lei Orgánica 15/1999 de protección de datos de carácter persoal: Principios da protección de datos. Tema 25.- Lei Orgánica 15/1999 de protección de datos de carácter persoal: Dereitos das persoas. Ficheiros de titularidade pública. Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- A Organización territorial do estado na Constitución: Ideas xerais da Administración central, autonómica e local. Tema 3.- O Estatuto de Autonomía de Galicia. Estrutura e contido. Especial referencia ao goberno da Comunidade Autónoma. Tema 4.- A provincia. Organización provincial. Competencias das provincias. A potestade regulamentaria das entidades locais: ordenanzas, regulamentos, bandos. Tema 5- Regulamento de organización, funcionamento e réxime xurídico das corporacións locais: adquisición, suspensión e perda da condición de membro da corporación. Dereitos e deberes. Tema 6.- Regulamento de organización, funcionamento e réxime xurídico das corporacións locais: Funcionamento dos órganos necesarios dos entes locais territoriais. Tema 7.- A Unión Europea: Competencias e funcionamento. Participación dos entes territoriais non estatais no proceso decisorio. Tema 8.- Lei 2/2015 do emprego público de Galicia: Obxecto, principios e ámbito de aplicación. Órganos administrativos competentes en materia de persoal. Promoción profesional e avaliación do desempeño. Tema 9.- Real Decreto Lexislativo 5/2015 do Estatuto Básico do Empregado Público: concepto e clases de empregados públicos. Dereitos individuais, dereitos individuais exercidos colectivamente. Deberes dos empregados públicos. Código de conduta. Tema 10.- Real Decreto Lexislativo 5/2015 do Estatuto Básico do Empregado Público: dereito á carreira profesional e á promoción interna. A avaliación do desempeño. Tema 11.- Real Decreto Lexislativo 5/2015 do Estatuto Básico do Empregado Público: dereitos retributivos. Acceso ao emprego público e adquisición da relación de servizo. Tema 12.- Seguridade e hixiene no traballo. Dereitos e obrigas dos traballadores e empresarios en materia de prevención. Os servizos de prevención de riscos. Participación dos traballadores. Tema 13.- Dereitos dos cidadáns nas súas relacións co as administracións públicas. O procedemento administrativo: iniciación, ordenación, instrución, finalización e execución. Tema 14.- O silencio administrativo en procedementos iniciados a solicitude do interesado. Falta de resolución expresa en procedementos iniciados de oficio. Cómputo de prazos. Tema15.- Principios da potestade sancionadora. Responsabilidade patrimonial da administración pública. Responsabilidade patrimonial das autoridades e persoal ao servizo das administracións públicas. Tema 16.- Orzamentos xerais das corporacións locais: definición. Ámbito temporal. Contido do orzamento xeral. Anexos ao orzamento xeral. Tema 17.- Orzamentos xerais das corporacións locais: Estrutura dos estados de ingresos e de gastos. Elaboración e aprobación. Tema 18.- O control interno da xestión económico orzamentaria local: a función interventora. O control externo: O tribunal de Contas. Tema 19.- Lei Orgánica 15/1999 de protección de datos de carácter persoal: Principios da protección de datos. Tema 20.- Lei Orgánica 15/1999 de protección de datos de carácter persoal: Dereitos das persoas. Ficheiros de titularidade pública. Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- A Organización territorial do estado na Constitución: Ideas xerais da Administración central, autonómica e local. Tema 3.- O Estatuto de Autonomía de Galicia. Estrutura e contido. Especial referencia ao goberno da Comunidade Autónoma. Tema 4.- A provincia. Organización provincial. Competencias das provincias. A potestade regulamentaria das entidades locais: ordenanzas, regulamentos, bandos. Tema 5- A Unión Europea: Competencias e funcionamento. Participación dos entes territoriais non estatais no proceso decisorio. Tema 6.- Real Decreto Lexislativo 5/2015 do Estatuto Básico do Empregado Público: concepto e clases de empregados públicos. Dereitos individuais, dereitos individuais exercidos colectivamente. Deberes dos empregados públicos. Código de conduta. Tema 7.- Real Decreto Lexislativo 5/2015 do Estatuto Básico do Empregado Público: dereito á carreira profesional e á promoción interna. A avaliación do desempeño. Tema 8.- Real Decreto Lexislativo 5/2015 do Estatuto Básico do Empregado Público: dereitos retributivos. Acceso ao emprego público e adquisición da relación de servizo. Tema 9.- Seguridade e hixiene no traballo. Dereitos e obrigas dos traballadores e empresarios en materia de prevención. Os servizos de prevención de riscos. Participación dos traballadores. Tema 10.- Dereitos dos cidadáns nas súas relacións co as administracións públicas. O procedemento administrativo: iniciación, ordenación, instrución, finalización e execución. Tema 11.- Orzamentos xerais das corporacións locais: definición. Ámbito temporal. Contido do orzamento xeral. Anexos ao orzamento xeral. Tema 12.- Orzamentos xerais das corporacións locais: Estrutura dos estados de ingresos e de gastos. Elaboración e aprobación. Tema 13.- O control interno da xestión económico orzamentaria local: a función interventora. O control externo: O tribunal de Contas. Tema 14.- Lei Orgánica 15/1999 de protección de datos de carácter persoal: Principios da protección de datos. Tema 15.- Lei Orgánica 15/1999 de protección de datos de carácter persoal: Dereitos das persoas. Ficheiros de titularidade pública. Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- A Organización territorial do estado na Constitución: Ideas xerais da Administración central, autonómica e local. Tema 3.- O Estatuto de Autonomía de Galicia. Estrutura e contido. Especial referencia ao goberno da Comunidade Autónoma. Tema 4.- A provincia. Organización provincial. Competencias das provincias. A potestade regulamentaria das entidades locais: ordenanzas, regulamentos, bandos. Tema 5- A Unión Europea: Competencias e funcionamento. Participación dos entes territoriais non estatais no proceso decisorio. Tema 6.- Real Decreto Lexislativo 5/2015 do Estatuto Básico do Empregado Público: concepto e clases de empregados públicos. Dereitos individuais, dereitos individuais exercidos colectivamente. Deberes dos empregados públicos. Código de conduta. Tema 7.- Seguridade e hixiene no traballo. Dereitos e obrigas dos traballadores e empresarios en materia de prevención. Os servizos de prevención de riscos. Participación dos traballadores. Tema 8.- Dereitos dos cidadáns nas súas relacións co as administracións públicas. O procedemento administrativo: iniciación, ordenación, instrución, finalización e execución. Tema 9.- Orzamentos xerais das corporacións locais: definición. Ámbito temporal. Contido do orzamento xeral. Anexos ao orzamento xeral. Tema 10.- Lei Orgánica 15/1999 de protección de datos de carácter persoal: Principios da protección de datos. Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- A Organización territorial do estado na Constitución: Ideas xerais da Administración central, autonómica e local. Tema 3.- O Estatuto de Autonomía de Galicia. Estrutura e contido. Especial referencia ao goberno da Comunidade Autónoma. Tema 4.- Real Decreto Lexislativo 5/2015 do Estatuto Básico do Empregado Público: concepto e clases de empregados públicos. Dereitos individuais, dereitos individuais exercidos colectivamente. Deberes dos empregados públicos. Código de conduta. Tema 5.- Seguridade e hixiene no traballo. Dereitos e obrigas dos traballadores e empresarios en materia de prevención. Os servizos de prevención de riscos. Participación dos traballadores. Tema 6.- Orzamentos xerais das corporacións locais: definición. Ámbito temporal. Contido do orzamento xeral. Anexos ao orzamento xeral. Tema 7.- Lei Orgánica 15/1999 de protección de datos de carácter persoal: Principios da protección de datos. A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos e prazos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 30 de maio de 2017 O PRESIDENTE/PDFR 1-10-2015 O DEPUTADO O SECRETARIO XERAL Antonio Leira Piñeiro José Luis Almau Supervía